钦定古今图书集成/方舆汇编/职方典/第1030卷 > 处州府古迹考 府志
## 钦定古今图书集成/方舆汇编/职方典/第1030卷 > 处州府古迹考 府志

本府。〈丽水县附郭。〉

古城　在今城东南七里，唐州治也。旧《志》云：唐末，卢约窃据是州，徙今城。耆旧相传，约之将徙也，访之三平和尚，云：“黄牛卧处好安州。” 因遣人视之，进山，适有黄牛吪寝，乃迁之，人称为古城。旧州治在今城西小括苍山之巅。

南园　在旧治之南

烟雨楼　在旧治，郡守杨嘉言建。

见山楼　在通判厅。通判董居谊建。梯山为基，势甚雄伟。楼下植梅百本。

贤星楼　在旧治东，有“处士星君祠。”

香风楼　在旧治东。楼下有清香桥，下多莲花，故名。

凝霜阁　在旧治后厅之东，郡守杨亿建。“少微阁　” 在州治后厅西。郡守关景晖建，米芾书榜。

洄溪阁　在州治堂西，旧名《松声阁》。

翔峰阁　在州治，郡守孔元忠建。

双清阁　在佥判厅，旧名“尽心阁。”

照水堂　在少微阁西，郡守李尧喻建，米芾书榜。

莲城堂　：在《旧治》南园。郡守范成大建。

“风月堂　” “在通判厅” ，通判黄庭㽦建。“博古堂　在旧治。”

“好溪堂　” 在旧治东，徐度建，范成大书扁。“惠风堂　” 在州治后厅，黄葆光建，内有烟云洞。“西亭　” 在旧治西，杨亿建。

点易亭　在旧治南园。通判司马伋建。

拟滁亭　在州治照水堂前。郡守苏简建。下瞰清流，以环望皆山，故名。

《莺花亭　》“在旧治南园。”

拂云亭　在旧治少微阁下，郡守钱竿建。夕霏轩　在照水堂之偏，郡守李尧喻建。抱节庵　在旧治惠风堂，环植巨竹，故名。转物庵　在拂云亭后。

舫斋　：在推官厅，推官王孝严建。

跳阁　在推官宅，今并废。

荷花亭　在通惠门外，种荷茂盛，今废。

旧县治　在县西三十五里资福村。今地名。有“古域冈” 、“县头山” 、“城塘” 等处，即其地。

青风楼　在县治西

披云亭　在望京门内

文英阁　在县学山下，旧执礼坊，隐士毛氏故居。宋绍圣间，秦观监酒税，尝与毛游此阁。《柳边亭　》在税务后。

应星楼　在大市东，跨桥为之。南挹山光，下临溪水，尽登临之胜。

知津亭　宋郡守范成大建，今并废。

青田县

拥青轩　宋绍兴初，县令杨简建。

点易亭　在县西北青田山巅。昔清溪道士明